
Kada dijete čiji su roditelji nevjernici, umre prije šerijatskog punoljetstva, da li je ono kod Allaha musliman ili nije, znajući da je Poslanik, sallallahu alejhi ve sellem, kazao: “Svako novorođenče se rađa u prirodnoj vjeri (fitri). … “? A ako je takvo dijete musliman, da li je obaveza muslimana da ga gasule, i klanjaju mu dženazu? Odgovorite nam, Allah vas nagradio.


 


* 
* 
* 
* 
* 
* 
* 
* 
* 
* 

 

Da li je dijete nevjernika koje je umrlo prije šerijatskog punoljetstva, kod Allaha musliman?
=============================================================================================

 

Kada umre dijete čiji su roditelji nevjernici, koje nije šerijatski obveznik, njegov status je poput statusa roditelja na dunjaluku, te se neće gasuliti, niti će mu se klanjati dženaza, niti će se zakopati u mezarju muslimana. Što se tiče njegovog statusa na ahiretu, njegov slučaj je prepušten Allahu Uzvišenom. U vjerodostojnoj predaji prenosi se da je Poslanik, sallallahu alejhi ve sellem, kada je upitan o djeci mušrika, rekao: “Allah najbolje zna šta bi oni činili.”4 Otuda neki učenjaci smatraju da će Allahovo znanje o njima biti izloženo na Sudnjem danu, te da će oni biti iskušani poput ehlul­ fetre5, pa ako se odazovu onome što se od njih bude tražilo, ući će u Džennet, a ako odbiju, ući će u Vatru. U vjerodostojnim predajama od Poslanika, sallallahu alejhi ve sellem, spomenuto je ispitivanje ehlul-fetre na Sudnjem danu, a to su ljudi do kojih nije došao poziv poslanika. Njihov propis se odnosi i na djecu mušrika, zbog riječi Allaha Uzvišenog: “A Mi nikoga nismo kažnjavali sve dok ne pošaljemo poslanike.” (Prij evod značenja El-Isra, 15.) Ovo mišljenje je najtačnije u pogledu ehlul-fetre i nj ima sličnih do kojih nije stigao poziv u vjerovanje u Boga. Ovo mišljenje također su odabrali šejhul-islam Ibn Tejmijje, njegov učenik lbnul Kajj im i skupina ranijih i kasnijih učenjaka, Allah im se svima smilovao. Učenjak Ibnul Kajjim potanko je pojasnio propis djece mušrika i eh/ul-Jetre u knjizi “Tarikul-hidžretejn” u poglavlju o (Tabe katul­mukele fin) kategorijama obveznika.6 (Abdulaziz b. Baz)


4 Ahmed, Buharija i Muslim.  

5 Ehlul-fetre su narodi koj i su živjeli u vremenu između dolaska poslanika te se nisu imali priliku upoznati sa objavom (op. prev.).  

6 Medžmu ‘atu fetava vel-mekalati mutenevi'a (3/163-164).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: Jusuf b.Muhammed b.Ibrahim el-Atik


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


